CELEX: 32021D0964
Language: hu
Date: 2021-05-26 00:00:00
Title: A Tanács (EU) 2021/964 határozata (2021. május 26.) az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről

2021.6.18.   
               
               
                  HU
               
               
                  Az Európai Unió Hivatalos Lapja
               
               
                  L 217/1
               
            
         A TANÁCS (EU) 2021/964 HATÁROZATA
         (2021. május 26.)
         az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére és 207. cikke (4) bekezdésének első albekezdésére, összefüggésben 218. cikke (6) bekezdése a) pontjának v. alpontjával és 218. cikkének (7) bekezdésével,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Bizottság 2003 májusában elfogadta az Európai Parlamenthez és a Tanácshoz intézett, „Az erdészeti jogszabályok végrehajtása, az erdészeti irányítás és az erdészeti termékek kereskedelme (FLEGT) – Javaslat uniós cselekvési tervre” című közleményt. Az említett közleményben meghatározott cselekvési terv (a továbbiakban: a FLEGT cselekvési terv) az illegális fakitermelés kezelését célzó intézkedésekre hívott fel önkéntes partnerségi megállapodásoknak fakitermelő országokkal történő kialakítása révén. A Tanács 2003 októberében fogadott el következtetéseket a FLEGT cselekvési tervről, és az Európai Parlament 2005. július 11-én fogadott el állásfoglalást a témáról.
                  
               
                     (2)
                  
                  
                     Az (EU) 2020/2185 tanácsi határozattal (2) összhangban az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodást (a továbbiakban: a megállapodás) 2021. február 23-án aláírták, figyelemmel annak későbbi időpontban történő megkötésére.
                  
               
                     (3)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodást (3).
         
         
            2. cikk
            A megállapodás 31. cikkében előírt értesítést az Unió nevében a Tanács elnöke teszi meg (4).
         
         
            3. cikk
            Az Uniót a Bizottság képviseli a megállapodás 19. cikke alapján létrehozott, a végrehajtással foglalkozó vegyes bizottságban.
            A tagállamok az Unió küldöttségének tagjaiként részt vehetnek a megállapodás végrehajtásával foglalkozó vegyes bizottság ülésein.
         
         
            4. cikk
            A megállapodás mellékleteinek a megállapodás 26. cikkével összhangban történő módosítása céljából a Bizottság a 2173/2005/EK tanácsi rendelet (5) 11. cikkének (3) bekezdésében említett eljárásnak megfelelően felhatalmazást kap arra, hogy bármely ilyen módosítást az Unió nevében jóváhagyjon.
         
         
            5. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 26-án.
            
               
                  a Tanács részéről
               
               
                  az elnök
               
               M. do C. ANTUNES
            
         
         
            (1)  2021. április 26-i egyetértés (a Hivatalos Lapban még nem tették közzé).
         
            (2)  A Tanács (EU) 2020/2185 határozata (2020. december 18.) az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Európai Unió nevében történő aláírásáról (HL L 435., 2020.12.23., 63. o.).
         
            (3)  Lásd e Hivatalos Lap3. oldalát.
         
            (4)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.
         
            (5)  A Tanács 2173/2005/EK rendelete (2005. december 20.) az Európai Közösségbe irányuló faanyag-behozatal FLEGT engedélyezési rendszerének létrehozásáról (HL L 347., 2005.12.30., 1. o.).